Olimpico Atahualpa. Olimpico Atahualpa () — Ekvador poytaxti Kito shahrida joylashgan koʻp funksiyali stadion. Rodrigo Pas Delgado stadionidan keyin sigʻimi boʻyicha shahardagi ikkinchi stadion, shuningdek, Ekvadordagi beshta eng yirik arenalaridan biridir. Olimpico Atahualpa — Ekvador milliy futbol jamoasi oʻz uy oʻyinlarining aksariyat qismini oʻtkazadigan milliy stadion. Tarix. Kito shahridagi „Munitsipal Olimpiya“ stadioni 1948-yildan 1951-yilgacha "Menatlas Kito" tomonidan qurilgan. Dastlab stadion sigʻimi 40 ming tomoshabinga moʻljallangan boʻlsa, rekonstruksiyadan soʻng ayrim davrlarda sigʻimi 45 ming kishiga koʻtarildi. Stadion 1977, 1990 va 2002-yillarda modernizatsiya qilingan va 1973 va 1977-yillarda qayta qurilgan. 1980-yillarda arenada Vengriyada ishlab chiqarilgan monitorlar oʻrnatildi — "Electroimpax". 1993-yilgi Amerika kubogiga tayyorgarlik koʻrish maqsadida stadion olti oyga yopildi. Bu davrda matbuot sohasi sezilarli darajada yaxshilandi. 2012-yildan beri arena 35 742 tomoshabinni sigʻdira oladi. 1963-yilgacha Arena "Olympico Municipal "el batan" deb nomlangan va keyinchalik zamonaviy "Olimpico Atahualpa" nomini olgan. 2012-yilda Ekvador sport vaziri Xose Fransisko Sevallos 2023-yilga borib Olimpico Atahualpa stadioni sig‘imini 50 000 tomoshabinga yetkazish rejalashtirilganligini, chunki Ekuador mezbonlik qiladigan Amerika kubogi finalini o‘tkazish uchun bunday chegara zarurligini aytdi. Olimpico Atahualpa stadioni dengiz sathidan 2780 metr balandlikda joylashgan. 2007-yilda FIFA 2750 metrdan yuqori balandlikda oʻyin oʻtkazishni taqiqlagan boʻlsa, koʻp oʻtmay Janubiy Amerika futbol assotsiatsiyalari bosimi ostida toʻsiq 3000 metrga koʻtarildi va Olimpico Atahualpada oʻynashga qoʻyilgan taqiq bekor qilindi.